'''Joseph Albrecht Friederich Christoph von Koss''' (født [[4. marts]] [[1787]] i [[Oslo|Christiania]], død [[18. januar]] [[1858]] i [[Hamborg]]) var en dansk [[diplomat]].
== Karriere ==
Forældrene var [[justitiarius]] ved [[Hofretten (Christiania)|Hofretten]] i Christiania, [[etatsråd]] Peter Tønder von Koss (1755-1793) og Hippolyta Christine f. Rye (1760-1823). Koss, der blev student fra [[Herlufsholm]] [[1804]] og [[juridisk kandidat]] [[1807]], trådte [[1812]] i udenrigsdepartementets tjeneste og ansattes først som [[legationssekretær]] i [[Kassel]], hvor han forblev til [[1814]]. I de følgende 2 år blev han dels anvendt til flere [[kurer (bud)|kurer]]sendelser, dels var han sammen med [[baron]] [[Friedrich von Pechlin]] og [[Mathias Friis von Irgens-Bergh]] attacheret de danske befuldmægtigede ved [[Wienerkongressen|fredskongressen]] i [[Wien]], hvor han i [[1816]] blev ansat som legationssekretær og forblev til [[1828]], da han i samme egenskab forflyttedes til [[Paris]]. [[1836]] blev Koss udnævnt til kongelig dansk [[gesandt]] i sidstnævnte by, hvor han flere gange havde fungeret som [[chargé d'affaires]] og i [[Julirevolutionen|julidagene]] [[1830]] skal have vundet kong [[Ludvig-Filip af Frankrig|Ludvig Philips]] gunst. [[1842]] afsluttede han på regeringens vegne en handels- og skibsfartstraktat med Frankrig og året efter en lignende traktat med [[Sardinien]]. [[19. maj]] [[1815]] blev han [[Dannebrogordenen|Ridder af Dannebrog]], [[13. januar]] [[1821]] blev han [[kammerherre]], [[1. november]] [[1828]] [[Dannebrogsmand]] og [[28. oktober]] [[1836]] Kommandør af Dannebrog. Han bar også to udenlandske ordener: Storkors af [[Sankt Mauritius' og Sankt Lazarus' Orden]] og Ridder af [[Leopoldsordenen (Østrig)]].
Personbillede_savnes Historie Organisationer Uddannelsesinstitutioner